open-index/open-wikipedia-markdown huggingface dataset:
יעקב סגיב

**יעקב סגיב** (נולד בפברואר 1945) הוא פרופסור לכימיה במכון ויצמן למדע, חתן פרס קוולי לשנת 2022.

## ביוגרפיה
יעקב סגיב נולד בשנת 1945 ביאשי שברומניה, בשם ינקו מררו, בן יחיד להורים ניצולי השואה. בגיל שנתיים עבר עם משפחתו לעיר רומאן  שבחבל מולדובה. בשנת 1961 עלה לישראל עם משפחתו, והם השתקעו בפרדס חנה. בשנת 1964, עם סיום לימודיו בתיכון, התגייס לחיל התותחנים, ובשנת 1966 השתחרר משירות חובה בצה"ל. בשירות המילואים לחם במלחמת ששת הימים ובמלחמת יום הכיפורים.

בשנת 1969 קיבל תואר ראשון בכימיה ובפיזיקה מהאוניברסיטה העברית בירושלים. עוד לפני סיום לימודיו, בקיץ 1968, השתתף בתוכנית קיץ של מכון ויצמן למדע בהדרכתו של ד"ר אמנון יוגב. פעילות זו הניבה את המאמר המדעי הראשון שסגיב נמנה עם החתומים עליו. הוא המשיך בלימודים במכון ויצמן למדע, ובשנת 1976 קיבל תואר דוקטור לכימיה, על עבודה בהדרכתם של אמנון יוגב ויהודה מזור. את הפוסט דוקטורט עשה במכון מקס פלאנק לכימיה ביופיזיקלית בגטינגן שבגרמניה, בהדרכתו של הנס קון. בעבודתו שם הניח את היסודות לתחום המחקר של התארגנות עצמית של חד-שכבות מולקולריות.

בספטמבר 1978 שב לישראל והצטרף לסגל מכון ויצמן למדע. במעבדתו שם ביסס את תחום המחקר של התארגנות עצמית של חד-שכבות מולקולריות במאמרים שפרסם בשנת 1983. בשנת 2004 מונה לפרופסור מן המניין במחלקה לכימיה מולקולרית ולמדע חומרים.

### הוקרה
בשנת 2005 זכה בפרס הצטיינות מהחברה הישראלית לכימיה.

בשנת 2010 זכה בפרס קולטהוף לכימיה מהטכניון.

בשנת 2022 קיבל (יחד עם הפרופסורים ג'ורג' ויטסידס מאוניברסיטת הרווארד, דייוויד אלארה מאוניברסיטת המדינה של פנסילבניה וראלף נוזו מאוניברסיטת אילינוי באורבנה-שמפיין) בפרס קוולי, על "עבודתו החלוצית בתחום ההתארגנות העצמית של חד-שכבות מולקולריות על-גבי משטחים מוצקים אשר מאפשרת לשלוט ולהשפיע על תכונות פני שטח".

### חיים אישיים
נישא בשנת 1968, ולזוג נולדו שני ילדים. לאחר שהתגרש נישא בשנית למי שהייתה דוקטורנטית שלו, רבקה מעוז, שהמשיכה כשותפתו למחקר.

## קישורים חיצוניים

* BUILDING WITH MOLECULES AS TOLD BY JACOB SAGIV, The Kavli Prize
* 

## הערות שוליים

קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:כימאים ישראלים
קטגוריה:סגל מכון ויצמן למדע: כימיה
קטגוריה:ישראלים ילידי רומניה
קטגוריה:עולים בשנות ה-1960
קטגוריה:ישראלים שנולדו ב-1945
פירוקינזיס

**פירוקינזיס** (הלחם של **πῦρ**, אש ו-**κίνησις**, תנועה) הוא יכולת על-טבעית לייצר אש ולשלוט בה בכוח המחשבה. פירוקינזיס מוצג לעיתים במופעי בידור של קוסמים ונחקר כביכול במסגרת פאראפסיכולוגיה. קיומו של פירוקינזיס אינו מוכר על ידי המדע, והוא מהווה בעיקר אלמנט בידורי או ספרותי, המופיע בספורת פנטזיה ומדע בדיוני. 
פירוקינזיס מופיע רבות בספרות, קומיקס וקולנוע. גיבורי על ונבלי על רבים מוכרים בזכות שליטה באש. המנוח "**פירוקינזיס**" (אנגלית: **Pyrokinesis**) הוא מודרני והופיע לראשונה ב-1980 בספרו של סטיבן קינג Firestarter . הוא נגזר למעשה מהמונח טלקינזיס.

## בפאראפסיכולוגיה

למרות היעדר אישוש מדעי לפירוקינזיס, היו שטענו שהם מחזיקים ביכולת, כדוגמת איי. ויליאם אנדרווד .

## בתרבות הפופולרית
### בספרות
ישנם מספר דמויות ספרותיות השולטות באש. לדגומה Firestarter  (עליו מבוסס הסרט משחקת באש) מעת סטיבן קינג מתאר את סיפורה של ילדה בעלת יכולת פירוקנטית. כך גם דמותה של קארי וייט של אותו הסופר. גנדלף משר הטבעות משתמש בטבעת האש. לליאו ואלדז מהסדרה גיבורי האולימפוס יש את היכולת מכיוון שאביו, הפייסטוס הוא אל האש. בסדרת ספרי שומרת הערים האבודות לפינטאן, בראנט ומארלה יש את היכולת.

### באנימה ובמאנגה
רוי מוסטנג  מהסדרת המנגה והאנימה אלכימאי המתכת הוא פירוקינט. בנוסף לרוי יש את קיוג'ורו רנגוקו מקוטל השדים, נאטסו דרגניל מפיירי טייל ומספר דמויות מאקדמיית הגיבורים שלי, וואן פיס ופייר פורס.

### במשחקי מחשב
שליטה באש מופיעה בתור קסם במשחקי מחשב רבים. דמויות רבות משתמשים בשליטה באש בתור נשק. כך לדגומה סקורפיון מזיכיון המורטל קומבט יורק אש על אויביו. במשחקי פנטזיה מבוססי מבוכים ודרקונים, כדגומת באלדורז גייט קיימים קסמים רבים המבוססים על שליטה באלמנט האש. מספר רב של דמויות מזיכיון Final Fantasy שולטים באש.  

### בקומיקס אמריקני
פירוקינזיס הוא אחד היכולת הנפוצות ביותר בקומיקס המופיעה בקרב כמות גדולה של דמויות. בין היתר ניתן למנות את:
* פיירפליי (DC קומיקס)
* לוציפר (DC קומיקס)
* פיירסטורם (DC קומיקס)
* מנטיס (מארוול קומיקס)
* כוכב אש (מארוול קומיקס)
* פירו (מארוול קומיקס)
* מאגמה (מארוול קומיקס)
* גוסט ריידר (מארוול קומיקס)
* הלפיד האנושי (מארוול קומיקס)
* ג'ין גריי/כוח הפניקס (מארוול קומיקס)
* לאמפלייטר (WildStorm)

## ראו גם
* יורק אש
* הליכה על גחלים
* טלקינזיס

## הערות שוליים

קטגוריה:אש
קטגוריה:פאראפסיכולוגיה
קטגוריה:מדע בדיוני
קטגוריה:על-טבעי
וירד: סיפורו של אל ינקוביק

**וירד: סיפורו של אל ינקוביק** (באנגלית: **Weird: The Al Yankovic Story**) הוא סרט פרודיה ביוגרפי סאטירי אמריקאי שבוים על ידי אריק אפל ונכתב על ידי אפל ווירד אל ינקוביק. בסרט מככבים דניאל רדקליף בתפקיד ינקוביק, יחד עם אוון רייצ'ל ווד, ריין וילסון, טובי הוס, ג'וליאן ניקולסון וקואינטה ברונסון בתפקידי משנה.

בכורת הסרט התקיימה במהלך פסטיבל הסרטים הבין-לאומי בטורונטו ב-8 בספטמבר 2022, והוא עלה לשירות "Roku" ב-4 בנובמבר 2022.

## תקציר העלילה
עלילת הסרט מגוללת את סיפורו ה"אמיתי" של אלפרד מתיו ינקוביק, הידוע בשם הבמה וירד אל ינקוביק; החל מהתעניינותו לראשונה באקורדיון, חשיפתו על ידי ד"ר דמנטו, התמיכה לה זכה ממדונה והגעתו לשיא התהילה.

הסרט מתואר כפרודיה על סוגת הסרטים הביוגרפיים, וככזה, עלילת הסרט מקצינה ובודה רגעים משמעותיים בחייו של ינקוביק למען האפקט הסאטירי.

## צוות השחקנים
* דניאל רדקליף – **[[וירד אל ינקוביק]]**
* אוון רייצ'ל ווד – **[[מדונה]]**
* ריין וילסון – **[[ד"ר דמנטו]]**
* טובי הוס – **ניק ינקוביק**, אביו של אל.
* ג'וליאן ניקולסון – **מרי ינקוביק**, אמו של אל.
* קואינטה ברונסון – **[[אופרה וינפרי]]**
* ספנסר טריט קלארק – **[[סטיב ג'יי]]**
* דוט-מארי ג'ונס – **מאמא ביר**
* ויל פורטה – מנהל הקלטות
* סקוט אוקרמן – שוטר
* ג'יימס פרסטון רוג'רס – **[[האלק הוגאן]]**
* ג'ון ריגן – **[[מארק מותרסבו]]**
* טומי אובראיין – **ג'ון שוורץ**
* תומאס לנון – מוכר אקורדיונים
בנוסף, וירד אל ינקוביק עצמו מופיע בהופעת קמע כמנהל הקלטות.

## הפקה
### פיתוח
בשנת 2010, הפיץ ערוץ "Funny or Die" קדימון מזויף לסרט ביוגרפי סאטירי בשם "וירד: סיפורו של אל ינקוביק", אותו ביים אריק אפל ובו כיכב אהרון פול בתפקיד המוזיקאי. כוכבים נוספים שהשתתפו בקדימון בן שלוש הדקות הללו כללו את ינקוביק עצמו, אוליביה וילד, גארי קול, מרי סטינבורגן ופאטון אוסוולט. בינואר 2022, נמסר על פיתוחו של סרט באורך מלא על בסיס הסרטון, אותו יביים ויפיק אפל על פי תסריט שכתב יחד עם ינקוביק; וכי בתפקיד הראשי יככב דניאל רדקליף.

אפל הצהיר בצחוק כי "כאשר וירד אל הושיב אותי לראשונה בניגוד לרצוני וסיפר לי את סיפור חייו, לא האמנתי לכל זה, אבל ידעתי שאנחנו חייבים לעשות על זה סרט. לפי רדקליף, הופעתו ב"המופע של גרהאם נורטון" בנובמבר 2010, בה שר את "The Elements" של טום לרר מול קולין פארל וריהאנה, הייתה הסיבה בגינה לוהק לסרט: "אני מניח שאל ראה את זה וחשב, 'הבחור הזה אולי מבין את זה.' ולכן הוא בחר בי." פול התעתד לשוב להופיע בסרט בהופעת קמע, אך מכיוון שנמצא חיובי לנגיף הקורונה במהלך תקופת הצילומים, לא יכל להשתתף.
### ליהוק וצילומים
צילומי הסרט החלו ב-10 בפברואר 2022, בלוס אנג'לס. במרץ 2022, נמסר על ליהוקם של אוון רייצ'ל ווד, ריין וילסון, טובי הוס וג'וליאן ניקולסון. רדקליף סיים לצלם את הסצנות בהשתתפותו לאחר שישה עשר ימי צילום, ב-4 במרץ, בפמונה, קליפורניה. צילומי הסרט הסתיימו ב-8 במרץ 2022, לאחר שמונה עשר ימים. ביולי 2022, נמסר על ליהוקה של קואינטה ברונסון.

## הפצה
בכורת הסרט התקיימה במהלך פסטיבל הסרטים הבין-לאומי בטורונטו ב-8 בספטמבר 2022, והוא עלה לשירות "Roku" ב-4 בנובמבר 2022.

## פרסים ומועמדויות

## קישורים חיצוניים

## הערות שוליים

קטגוריה:סרטים אמריקאיים משנת 2022
קטגוריה:סרטי דרמה אמריקאיים
קטגוריה:סרטי קומדיה אמריקאיים
קטגוריה:סרטי סאטירה
קטגוריה:סרטים ביוגרפיים אמריקאיים
קטגוריה:תיאורים תרבותיים של מדונה
משה ניימן

הרב **משה ניימן** (ה' בתמוז ה'תרט"ז – ט' בטבת ה'תרצ"ג; 8 ביולי 1856 – 7 בינואר 1933) היה רב הונגרי, רבה של , פוסק ומחבר תורני. מחבר שו"ת **הלכה למשה**.

## ביוגרפיה
נולד בפרשבורג, לאביו הרב דוד ניימן לקנבך, ראב"ד בעיר פרשבורג ומגיד שיעור בישיבה. שהיה תלמיד של החתם סופר והכתב סופר, ולאמו ברכה לבית ורטהיימר. למד בישיבת פרשבורג אצל רבו בעל הכתב סופר ואחר כך אצל בנו רבי שמחה בונים סופר. כבר בצעירותו התכתב עם גדולי הדור במשא ומתן של הלכה..

בשנת תר"מ, בגיל 24, התמנה רבה של העיירה  (זאמבאקרעט) במחוז ז'ילינה, אז בשטח האימפריה האוסטרו-הונגרית וכיום בסלובקיה, תפקיד בו כיהן עד פטירתו.

פרסם בחייו את ספריו **הלכה למשה חלק א'<nowiki/>**, חידושים על הש"ס (וינה, תרפ"ג), **הלכה למשה חלק ב'<nowiki/>** (וינה, תרפ"ז), שהוא למעשה חלק השו"ת הראשון. בדיוק שנה לאחר פטירתו הוציאו בני משפחתו את חלק השו"ת השני, **הלכה למשה חלק ג**' (טירנוי, תרצ"ה). בספריו הוא מרבה לשאת ולתת בהלכה עם גדולי הרבנים בהונגריה. לאחרונה ראה אור ספר דרשותיו **שי למשה** (בני ברק, תשע"ו) מכת"י. פרסם גם מאמרים בכתבי עת תורניים, בהם תל תלפיות.

## לקריאה נוספת

* שמעון חיים מיללער, 'הלכה למשה', **אפריון**, בודפשט תרפ"ד, עמ' 83–84
* יצחק יוסף כהן, **חכמי הונגריה והספרות התורנית בה**, מכון ירושלים תשנ"ז, עמ' 171, 462–463

## הערות שוליים

קטגוריה:רבנים הונגרים
קטגוריה:מחברי ספרי שו"ת
צפון מקסיקו

**צפון מקסיקו** (בספרדית: **el Norte de México**) הוא אזור גאוגרפי במקסיקו, המשתרע על פני 1,054,382 קמ"ר, המהווים כ-53% מסך השטח של מקסיקו.

האזור כולל את המדינות באחה קליפורניה, באחה קליפורניה הדרומית, צ'יוואווה, קואווילה, דורנגו, נואבו לאון, סינלואה, סונורה וטמאוליפס, שש מהן גובלות עם ארצות הברית.

## תרבות
תרבות האזור שונה מהתרבות במרכז ובדרום מקסיקו. אוכלוסיית צפון מקסיקו היא בדרך כלל שמרנית יותר בנושאים כמו הפלות, נישואים חד מיניים ולגליזציה של מריחואנה, אך ליברלית יותר בנושאים כמו עסקים או טכנולוגיה. בנוסף מתייחד הצפון ביחס לאזורים האחרים בכך שתושביו מזדהים יחסית יותר עם המורשת הספרדית שלהם.

## קישורים חיצוניים

## הערות שוליים

קטגוריה:מקסיקו: גאוגרפיה
טובין מסה

**טובין מסה** (באנגלית: **Tobin Mesa**) היא מסה (הר שולחן) גדולה ברכס מסה, באזור חוף פנל של ארץ ויקטוריה, שבאנטארקטיקה.

טובין מסה ממוקמת בין פיין מסה (שמצפון לטובין מסה) לבין גייר מסה (שמדרום לטובין מסה).

## היסטוריה
### מקור השם

המחלקה הצפונית של משלחת הסקר הגאולוגי האנטארקטי של ניו זילנד (the Northern Party of New Zealand Geological Survey Antarctic Expedition (בראשי תיבות: NZGSAE)) אשר חקרה את אנטארקטיקה בעונת המחקר (הקיץ האנטארקטי) שבין השנים 1962 – 1963 נתנה להר את שמו.

ההר נקרא על שם ג'יימס טובין, שהיה סוקר במשלחת הסקר הגאולוגי האנטארקטי של ניו זילנד.

טובין
טובין
טובין
מנהיג המפלגה השמרנית (הממלכה המאוחדת)

**מנהיג המפלגה השמרנית** (באנגלית: **Leader of the Conservative Party**; רשמית "מנהיג המפלגה השמרנית והיוניוניסטית") היא המשרה הבכירה ביותר בשורות המפלגה השמרנית הבריטית. מנהיגת המפלגה השמרנית הנוכחית היא קמי בדנוק שמכהנת בתפקיד מאז 2 בנובמבר 2024, כשגברה על חמישה מתמודדים אחרים. 

מאז הקמת המפלגה ב-1834 עד שנת 1922, לא הוענק למנהיג המפלגה השמרנית תפקיד רשמי, מנהיג המפלגה כיהן כחבר הפרלמנט או גם כראש הממשלה.
החל מ-1922, מנהיג המפלגה השמרנית נבחר באופן רשמי, גם אם המפלגה נמצאה באופוזיציה. בתחילה, מנהיג המפלגה מונה על ידי חברים בכירים אחרים במפלגה, ותהליך זה עבר בהדרגה דמוקרטיזציה בסוף המאה ה-20. בשנת 1965, הוחלט שהמינוי ייקבע בהצבעה של חברי המפלגה בפרלמנט, ובשנת 1998 נפתחה ההצבעה בפני כל חברי המפלגה, שקיבלו את האפשרות להכריע בין שני המועמדים האחרונים שנבחרו על ידי חברי המפלגה בפרלמנט, כאשר המועמדים נדרשו לאסוף מאה חתימות. תחת חוקי המפלגה, חבריה יכולים להצביע להנהגת המפלגה גם אם אינם אזרחי הממלכה המאוחדת, אינם חיים בבריטניה ואין להם זכות הצבעה בבחירות הכלליות.

ארבע נשים כיהנו כמנהיגות המפלגה: מרגרט תאצ'ר, תרזה מיי וליז טראס שכיהנו גם כראש הממשלה וקמי בדנוק שנבחרה לתפקיד בנובמבר 2024 ומכהנת כיו"ר האופוזיציה. רישי סונאק היה למנהיג המפלגה הראשון ממוצא דרום אסייתי.

## ראו גם
* מנהיג מפלגת הלייבור (הממלכה המאוחדת)

## קישורים חיצוניים

* 

מנהיגים
קטגוריה:פוליטיקאים בריטים
דרום תאילנד

**דרום תאילנד** (בתאית: **ประเทศไทยภาคใต้**) הוא אזור גאוגרפי המהווה את הקצה הדרומי של תאילנד.

## גאוגרפיה
אזור דרום תאילנד ממוקם בחצי האי המלאי ומשתרע על פני 70,713 קמ"ר. הנהר הגדול ביותר בדרום תאילנד הוא נהר הטפי אשר עובר במחוז סוראט תאני. האגם הגדול ביותר בדרום תאילנד הוא אגם סונגקלה אשר משתרע על פני 1,040 קמ"ר.

הפסגה הגבוהה ביותר בדרום תאילנד הוא הר קאו לאנג שגוהו 1,815 מטרים מעל פני הים.

במהלך עידן הקרח האחרון נוצרו בדרום תאילנד איים כמו איי פי פי ומפרץ פאנג נגה.

האזורים המיוערים בדרום תאילנד משתרעים בסך הכל על פני כ-17,964 קמ"ר.

## ערים גדולות
[260px|ממוזער|העיר [האד-יאי היא העיר הגדולה ביותר בדרום תאילנד]]

## קישורים חיצוניים

## הערות שוליים

קטגוריה:תאילנד: גאוגרפיה
היא הולכת בדרכים

**היא הולכת בדרכים** הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 1985 חברת התקליטים הד ארצי, והוא נכלל כרצועה הראשונה באלבום הבכורה של הזמר, "אולארצ'יק".

## רקע והשמעה
השיר נכתב, הולחן והופק על ידי אולארצ'יק. קרדיט נוסף להפקתו נזקף לאיתן גדרון, שעבד עם אולארצ'יק גם בשירו הקודם, "בא לשכונה בחור חדש". במקור הציע אולארצ'יק את השיר לעפרה חזה, אולם היא סירבה לקבל אותו בטענה שהוא לא מתאים למנעד הקולי שלה. לימים ביצעו אולארצ'יק וחזה את השיר בדואט במסגרת התוכנית בשידור חי עם דן שילון לכבוד יום העצמאות ה-47 למדינת ישראל.

השיר הוצג כמועמד לכניסה למצעד הפזמונים השבועי של רשת ג' ב-29 בינואר 1985. בשבוע לאחר מכן דורג במקום ה-21. ב-12 במרץ עלה למקום הראשון, שם שהה שבוע אחד בלבד. ב-9 באפריל יצא מהמצעד לאחר תשעה שבועות רצופים בהם צעד בו. במצעד הפזמונים של שנת ה'תשמ"ה הגיע השיר למקום ה-28.

## מיקומי שיא

## הערות שוליים

קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי איתן גדרון
קטגוריה:שירים שהופקו על ידי אלון אולארצ'יק
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
אוזי ודריקס

**אוזי ודריקס** (באנגלית: **Ozzy & Drix**) היא סדרת טלוויזיה אמריקאית מונפשת המבוססת על הסרט "אוסמוזיס ג'ונס" משנת 2001, שעלילתה מתמקדת ב**אוסמוזיס "אוזי" ג'ונס**, תא דם לבן חצוף ואימפולסיבי, ו**דריקס**, כמוסה נגד הצטננות, שנלחמים בחיידקים ובווירוסים בתוך גופו של הקטור קרוז, נער מתבגר. הסדרה מתרחשת בגרסה מסוגננת של גוף האדם, הדומה לעיר שבה חיים מיקרואורגניזמים ותאים אנתרופומורפיים.

הסדרה הופקה על ידי Conundrum Entertainment ו-Warner Bros. Animation, ושודרה בערוץ The WB כחלק מהרצועה "Kids' WB" במשך שתי עונות ו-26 פרקים משנת 2002 ועד לשנת 2004. בישראל הסדרה שודרה בערוץ לוגי בדיבוב עברי בשנת 2005.

## סקירה

## רקע עלילתי
עם תחילת הסדרה, נאלצים **אוסמוסיס "אוזי" ג'ונס** (פיל למאר), תא דם לבן בעל אישיות אימפולסיבית ונטייה לאתגר את הממונים עליו, ו**דריקס** (ג'ף בנט), כמוסה מרובעת וקפדנית נגד הצטננות, לרדוף אחר חיידק השנית (טים קארי). במהלך מרדפם, השלושה נשאבים על ידי יתוש מהגוף המארח שלהם, פרנק דה-טור (ג'ף בנט), ומועברים לגופו של נער מתבגר בשם **הקטור קרוז** (ג'סטין קאודן). לאחר שהביסו את החיידק ונאלצו להתמקם בביתם החדש, אוזי ודריקס נשכרים כחוקרים פרטיים, נשבעים להגן על בריאותו של הקטור ולהדריכו לאור חוויותיו כמתבגר טיפוסי.

בין אנסמבל הדמויות המשניות נכללות **מריה אמינו** (טאסיה ולנזה), שוטרת ותאת דם לבנה שהופכת למושא אהבתו של דריקס; ראש העיר הצעיר **פול ספרימן** (אלנה אובאך), שמנהל את עיר "הקטור"; **המפקד גלוטאוס** (ג'ים קאמינגס), תא שריר חמור-סבר המשמש כמפקד המשטרה וכמפקדה של מריה; **אלן פאטלה** (ויוויקה א. פוקס), עורכת דין שעוזרת לתאים למצוא בתים ב"הקטור", ומי שהופכת למושא אהבתו החדשה של אוזי; ויועצי תאי המוח (פאט פריילי), יועצים שעוזרים לראש העיר ספרימן לנהל את העיר עקב אי-כשירותו בתפקיד.

דמויות נוספות אף כוללות את **החפרפרת** (ג'פרי טמבור), סוכן חשאי לשעבר שמחזיק במידע סודי על המתרחש בתוך הקטור; **דנדר** (פרנק ולקר), חיידק-כלב המחמד של דריקס, שנוצר מהרוק של אונו, כלבו של הקטור; **כריסטין קולצ'וק** (קימברלי ברוקס), חברתו לספסל הלימודים ומושא אהבתו של הקטור; **טראוויס לום** (רוב פולסן), חברו הטוב ביותר של הקטור; **ארנסט סטרפינגר** (בראד גארט בעונה 1; קאמינגס בעונה 2), חיידק והאנטגוניסט הראשי, שמשתמש בחבורת חיידקים ווירוסים על מנת לבצע את עבודתו המלוכלכת; והוריו של הקטור, **מר וגברת קרוז** (אלנה אובאך וג'ו לאלה), שדואגים לשלומו של הקטור.

בניגוד לסרט המקורי ממנו נוצרה, הסדרה הונפשה לחלוטין ולא הכילה סצנות בלייב אקשן. בנוסף, הסדרה הותאמה יותר לצופים צעירים מבחינת אינסטנסיביות והומור. דמויותיהם של אוזי ודריקס לוהקו מחדש; כשאת כריס רוק החליף למאר ואת דייוויד הייד פירס החליף בנט. במספר פרקים, המפיק רון מייריק שילב צילומים מהסרט המקורי, כגון הדמיית התנועה בתוך גוף האדם, פנים הפה והסכר שנפרץ באמצעות נזלת.

## הפצה
### מדיה ביתית
כל פרקי הסדרה הופצו בפורמט DVD ב-20 ביוני 2017.

## קישורים חיצוניים
* 

* 

## הערות שוליים

קטגוריה:סדרות טלוויזיה אמריקאיות שעלו לשידור בשנת 2002
קטגוריה:סדרות פעולה אמריקאיות
קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:סדרות נעורים אמריקאיות
קטגוריה:סדרות טלוויזיה המבוססות על סרטים
קטגוריה:האחים וורנר הנפשה: סדרות טלוויזיה
קטגוריה:סדרות טלוויזיה אמריקאיות מונפשות עם השפעות אנימה
קטגוריה:ערוץ לוגי: תוכניות רכש
ספרי צמרת

**ספרי צמרת** היא הוצאה לאור ישראלית, המספקת שירות של הוצאה לאור במימון המחבר. 

## היסטוריה

הוצאת צמרת נוסדה ב-1981 על ידי משה ראובני. בראשית דרכה התמחתה ההוצאה בספרי ילדים ולאחר מכן עברה גם לענפי ספרות אחרים.

הוצאת צמרת עוסקת גם ביח"ץ של הספרים ובפרסום בעיתונות ובטלוויזיה.

צמרת מוציאה ספרים בארבעה פורמטים: מודפס, דיגיטלי, גרסה להדפסה ביתית וגרסת שמע.

בשנים האחרונות צמרת מוציאה גם משחקי קופסה.

## ספרים בולטים שיצאו לאור בהוצאה

* משה קצב, זיכרונותיו של נשיא המדינה, 2022.
* עפרה גלברט-אבני, סדרת "ניצנים" (10 ספרים);  1989–1991.
* יורם טהרלב, אי-טי הצב האיטי בעולם 1996.
* משה אלעד, סערת עלי ארצי, 2021.
* חגי רזניק, החברה החדשה, 2021.
* דורית שביט, דיפלומט בחצאית, 2018.
* מאיר כרמון, ארץ הילדים הבודדים, 2013.
* יהודה גיל, האיראנים בפריז, 2021.
* דני ואזנה, מהפכה וצדק, 2015.

## קישורים חיצוניים
* 
* 
* 
* 
* 

## הערות שוליים

קטגוריה:הוצאות ספרים בישראל
Les Aventures de Totor, C. P. des Hannetons

**Les Aventures de Totor, C.P. des hannetons** היא סדרת הקומיקס הראשונה שפרסם הקומיקסאי הבלגי הרז'ה. הסדרה התפרסמה מדי חודש במגזין הצופים "Le Boy-Scout Belge" בין השנים 1926 – 1929, ותיארה את הרפתקאותיו של נער צופים צעיר בשם טוטור.
## עלילה
נער הצופים הבלגי טוטור עוזב את בריסל ומפליג לאמריקה כדי לבקר את דודו ודודתו המתגוררים בטקסס. כריש מושך אותו מסיפון האניה ומשליך אותו אל צוללת אמריקאית, שלוקחת אותו אל ניו יורק. בניו יורק נפגע טוטור ממכונית חולפת ומושלך על הולך רגל, שמתגלה כפושע בשם ג'ון בלאד. כפרס על לכידת הפושע זוכר טוטור ב-5,000 דולר.

מניו יורק נוסע טוטור ברכבת אל החווה של דודיו. דודו אוסף אותו מתחנת הרכבת, אך בדרך לחווה קבוצת אינדיאנים תוקפת אותם. טוטור מצליח להסיח את דעתם של האינדיאנים ובורח עם דודו, אך לאחר זמן קצר האינדיאנים תופסים אותו ומנסים להרוג אותו כנקמה. טוטור בורח בשחייה בנהר, ומוצא בקרקעיתו תיבה עתיקה מלאה תכשיטים, אותה הוא קובר בקרבת מקום.

צייד בסירת קאנו משיט את טוטור במעלה הנהר. טוטור צועד אל החווה של דודיו, ומוצא שדודתו נחטפה על ידי שודדים, שדורשים מדודו לשלם כופר גדול תמורת שחרורה. טוטור מציע להשתמש בתכשיטים שמצא כדי לשלם את הכופר. הוא משיג את התכשיטים ומשחרר את דודתו, ואז חוזר לבלגיה, שם הוא מספר למשפחתו ולידידיו על הרפתקאותיו ומבטא את רצונו לצאת להרפתקאות נוספות.

## היסטוריה
בשנת 1919 הצטרף ז'ורז' רמי לתנועת הצופים. מדריך הקבוצה שלו, רנה וברברג, עודד אותו לפתח את כשרון הציור שלו, ופרסם את ציוריו הראשונים בפרסומי התנועה. ביולי 1926 החל רמי, שבשלב זה החל להשתמש בשם העט "הרז'ה", לפרסם את סדרת "Les Aventures de Totor" בעיתון הלאומי של צופי בלגיה, "Le Boy-Scout Belge".

הקומיקס לא כלל בועות דיבור, שהיו אז טכניקה חדשנית שלא הייתה מקובלת באירופה, ולא היה בנוי כמקובל בקומיקס המודרני; בתחילה כלל כל עמוד ארבע מסגרות קומיקס, שכל אחת מהן לוותה בכיתוב קצר. עם התקדמות הסדרה הוגדל מספר המסגרות מארבע לשמונה, והרז'ה החל להשתמש בטכניקות חדשניות, אליהן נחשף במגזיני קומיקס אמריקאיים ששלח לו ידידו לאון דגרל. הוא החל לשלב בקומיקס בועות דיבור, שהכילו מסרים פשוטים וקצרים כמו "אאורקה!" ו"באנג!", והוסיף סימנים גרפיים לתיאור כאב, תדהמה וכדומה:  סיפר.

הרז'ה המשיך לאייר את הסדרה גם במהלך שירותו הצבאי בשנת 1926, אך בתחילת 1927 הפסיק את הפרסום למשך תשעה חודשים כדי להתמקד בפרויקטים אחרים. בקיץ 1929, כשהחל לפרסם את "טינטין בארץ הסובייטים" בעיתון הבלגי השמרני "Le Vingtième Siècle", הוא סיים את סדרת "Les Aventures de Totor" כדי להתמקד בסדרה החדשה שלו, "הרפתקאותיו של טינטין", בה ראה פוטנציאל גדול יותר. בסך הכל כללה סדרת "Les Aventures de Totor"  26 פרקים.

## השפעה וביקורת
טוטור הציב את היסודות לבניית דמותו של טינטין, הן מבחינה גרפית והן מבחינה רעיונית. הרז'ה תיאר את טינטין בתור , ש

מייקל פאר הגדיר את טוטור כ"אב הטיפוס הטבעי" של טינטין. הביוגרף של הרז'ה, פייר אסולין, טען ש"הסיפור הוא מאוד ברוח הצופים, ומשמש בבירור כ'פרה-פיגורציה' של טינטין", והקומיקס "מביך, מהוסס, חסר, אבל מלא תנועה, קצב ומעל הכל - הומור."

הספר השלישי בסדרת "הרפתקאותיו של טינטין", "טינטין באמריקה", עוסק גם הוא בהרפתקאות עם פושעים, בוקרים וילידים אמריקאיים, ומכיל כמה סצנות דומות מאוד לאלו שהוצגו ב-"Les Aventures de Totor". לדבריו של המבקר הארי תומפסון , "טינטין באמריקה" הושפע באופן מובהק מסדרת "Les Aventures de Totor" ולמעשה משמש כגרסה משופרת שלה.

## קישורים חיצוניים

## הערות שוליים

קטגוריה:רצועות קומיקס
משה דאשקולה גירונדי

רבי **משה** בר שלמה **דאשקולה גירונדי** היה משורר ספרדי שחי בסוף המאה ה-13, אחיינו ותלמידו של רמב"ן.

## חייו
לא ידועים פרטים על חייו של רבי משה, ככל שידוע הוא שהיה אחיינו של רמב"ן (אביו שלמה היה אחיה של אשת הרמב"ן) ותלמידו.

הרמב"ן באגרתו מירושלים (1267) מספר לבנו נחמן על ירושלים החרבה, בסיום המכתב הוא כותב:

אליעזר לנדסהוט שיער שהתפילה על חורבות ירושלים המיוחסת לרמב"ן היא התפילה שחיבר רבי משה, ח"ד שעוועל סייג את דבריו שרק חלק מהתפילה של רבי משה בן שלמה.

פיוט נוסף של רבי משה גירונדי הוא פיוט לפורים בשם "שיר אהבה חדש שירו לאל נאמן". הפיוט נקלט במנהגי אשכנז, ארגיל רומניה ופרובנס. בכותרת פיוט זה נכתב השם "משה בר שלמה בר מאיר סשקולה", גרוס משער שהכוונה לעיר אסקולה שבצרפת.

צונץ טען ששמו גירונדי על סמך כתב יד בו נכתב "דון משה סשקולא ז"ל גירונדי", צונץ ייחס לו גם את הפיוט "המן נלחץ ומרדכי נושע", טובה רוזן וישראל רוזן הוכיחו ממספר קולפונים שייחוס פיוט זה לרבי משה גירונדי הוא שגוי ומחברו האמיתי הוא רבי משה אבן עזרא.

פיוט נוסף הוא "מחדשי שיר כעת חדשו שיר חדש".

רבי משה גירונדי חיבר גם רשות לנשמת בשם "מחשב תבונתי". חיים שירמן, ייחס פיוט רשות זה לרבי משה אבן עזרא, ובעקבותיו זו הייתה הדעה המקובלת שנים רבות. טובה רוזן טענה שזיהויו של שירמן התבסס רק על סמיכות בכתב יד לפיוט אחר שלו, אך לדעתה לזיהוי זה אין שחר. בכתב יד אחר יוחסה הרשות למחבר הפיוט "שיר אהבה חדש" שמחברו הוא רבי משה גירונדי. בכתב יד זה נמצאו עוד שני פיוטים, "אמרו מליצי לצבי" ו"כל עץ יער", שלושת הפיוטים נדפסו על ידי רוזן.

## לקריאה נוספת
* טובה רוזן, "ממשה (אבן עזרא) עד משה (ד'אשקולה גירונדי)", בתוך: רויטל ושמואל רפאל-ויוונטה (עורכים), **רבבות לאפרים: קובץ מחקרים בספרות עם ישראל**, אוניברסיטת בר-אילן 2018, עמ' 49–59.
* בנימין בר־תקוה, **סוגות וסוגיות בפיוט הפרובנסלי והקטלוני**, הוצאת אוניברסיטת בן-גוריון בנגב, באר־שבע תשס"ט עמ' 42.

## הערות שוליים

קטגוריה:יהודי ספרד במאה ה-13
קטגוריה:פייטני פרובנס וקטלוניה
תיירות חקלאית

[ממוזער|[קוטג' (מבנה)|קוטג' לינה באזור כפרי בליטא. לינה בחווה היא סוג של תיירות חקלאית.]]
**תיירות חקלאית** כוללת כל סוג חקלאות שמבוסס על פעילות שנועדה להביא תיירים לחווה.

## סוגים
מאמר משנת 2018 סיווג את פעילויות התיירות החקלאית למספר קטגוריות כשכל פעולה שייכת לקטגוריה אחת או יותר: מכירות, חינוך, מגורים, פנאי ובידור.

## יתרונות כלכליים
תיירות חקלאית הפכה לאמצעי הכרחי להישרדותן של חוות קטנות רבות. על ידי גיוון הפעילות העסקית, בעלי החווה יכולים להבטיח הכנסה יציבה יותר. הסיבה לכך היא שתיירות חקלאית מתקיימת גם בתקופה בה אין יבול ואין הכנסה. כמה מחקרים מצאו שתיירות חקלאית מועילה לקהילות שנמצאת באזור החווה בה מתקיימת התיירות החקלאית על ידי משיכת תיירים לאזור. כתוצאה מהגידול בכמות האנשים שנמצאים במקום נוצר מקור הכנסה חדש שיכול להועיל לאזורים כפריים הזקוקים להכנסה ממגוון מקורות.

## חקלאות תיירותית בעולם
### איטליה
מאז 1985 התיירות החקלאית באיטליה מוסדרת בחוק, תיקון לחוק עבר ב-2006.

החל משנת 2013 מופעלת באיטליה שיטת דירוג וסימון, לחוות שמציעות מקום לינה, בשם "Agriturismo Italia". את הסימון, שמראה חמנייה שבתוכה חווה, מקבלת כל חווה הפועלת בהתאם לחוקים ולתקנות הקיימים. הדירוג מ-1 עד 5 נקבע על פי: רמת הנוחות, מגוון האטרקציות והפעילויות, והסביבה בה נמצאת החווה. שיטת הדירוג הזו מופעלת על ידי משרד החקלאות של איטליה בשיתוף עם אגודות התיירות חקלאית האזוריות והארציות.

### בריטניה
על פי מאמר משנת 2011, תיירות חקלאית הפכה חשובה לכלכלה של החקלאים בצפון-מערב אנגליה, בגלל הצורך במספר מקורות הכנסה.

## קישורים חיצוניים

* תיירות במרחב הכפרי, באתר משרד החקלאות ופיתוח הכפר

## הערות שוליים

קטגוריה:חקלאות בחברה ובתרבות
חקלאית
או שאתה שר או שלוקחים אותך מפה

**או שאתה שר או שלוקחים אותך מפה** הוא סינגל שהוקלט על ידי הלהקה הישראלית טנגו בהשתתפות הזמר אלון אולארצ'יק. את השיר הוציאה לאור בשנת 1985 חברת התקליטים הד ארצי, והוא לא נכלל באלבום אולפן.

## כתיבה והשמעה
השיר נכתב והולחן על ידי אולארצ'יק, מיקי שביב ואיתן גדרון, שגם הפיק אותו.

השיר הוצג כמועמד לכניסה למצעד הפזמונים השבועי של רשת ג' ב-26 במרץ 1985. בשבוע לאחר מכן דורג במקום ה-24. ב-4 ביוני עלה למקום השני – המיקום הגבוה ביותר אליו הגיע במצעד. ב-23 ביולי, לאחר שבעה-עשר שבועות צעידה, יצא מהדירוג השבועי. במצעד הפזמונים של שנת ה'תשמ"ה הגיע השיר למקום ה-30.

## מיקומי שיא

## גרסאות כיסוי
*בשנת 1999 ביצעו הזמרים אבי דור, אהרון פררה ויגאל בשן גרסת כיסוי לשיר זה במסגרת התכנית "הופה היי".
*בשנת 2016 ביצעו התאומים עומר ועידו שרמן גרסת כיסוי לשיר זה במסגרת התכנית "בית ספר למוסיקה".
*בשנת 2003 ביצעו השחקנים אילן רוזנפלד, קובי פרג', עודד פז ואלונה טל גרסת כיסוי לשיר זה במסגרת ההצגה "הפיג'מות המחזמר".

## קישורים חיצוניים

## הערות שוליים

קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי איתן גדרון
קטגוריה:סינגלים בהוצאת הד ארצי
ג'אוויד אקבאל

**ג'אוויד אקבאל מוע'ול** (באורדו: **جاوید اقبال مغل**; בתעתיק מדויק: **ג'אויד אקבאל מע'ל**; 8 באוקטובר 1961 – 8 באוקטובר 2001) היה רוצח סדרתי ואנס פקיסטני שהודה בהתעללות מינית וברצח של 100 נערים צעירים, בגילאי 6 עד 16. אקבאל חנק את הקורבנות, ביתר את הגופות והמיס אותן בחומצה כדרך להסתיר את הראיות. נגזר עליו עונש מוות, אך הוא התאבד בטרם בוצע גזר הדין.

## ביוגרפיה
אקבאל היה השישי מבין שמונה ילדים. אביו היה איש העסקים אמיד. ב-1978, בעודו סטודנט במכללה, הוא הקים עסק ליציקת פלדה מחדש, והתגורר בווילה שאביו רכש עבורו בשכונת יוקרה בלאהור, בירת פרובינציית פנג'אב שבפקיסטן. יחד עימו התגוררו בדירה מספר נערים חסרי-בית.

### מעשי הרצח
בדצמבר 1999 שלח אקבאל מכתב למשטרה ולעורך החדשות הראשי של עיתון מקומי, ובו הודה באניסתם ורציחתם של 100 נערים חסרי-בית, כולם בני 6 עד 16. במכתב הוא טען כי לאחר שאנס אותם הוא חנק וביתר את קורבנותיו, המיס את גופותיהם באמצעות מכלי חומצה הידרוכלורית והשליך את השרידים לנהר מקומי.

השוטרים, שמיהרו לביתו של אקבאל, מצאו בבית כתמי דם על הקירות והרצפה, לצד שרשרת שאיתה טען אקבאל כי חנק את קורבנותיו, וכן צילומים של רבים מקורבנותיו בשקיות ניילון. פריטים אלה סומנו בקפידה, חלקם עם שמות הקורבנות. שני מכלי חומצה עם שרידי אדם מומסים חלקית הושארו גם הם בבית, לצד פתק שבו נכתב כי המעגלים הושארו בכוונה כדי שהרשויות ימצאו אותן.

אקבאל כתב במכתב כי הוא מתכנן להתאבד בטביעה בנהר סמוך, אך לאחר שסרקה את הנהר ולא מצאה את גופתו – פתחה המשטרה במצוד אחריו, ועצרה ארבעה נערים שגרו בדירתו של אקבאל. בתוך ימים אחדים מת אחד מהם בחדר מעצרו כשקפץ מהחלון, אך נתיחה שלאחר המוות העלתה כי הופעל נגדו כוח פיזי.

המניע של אקבאל לביצוע רציחותיו, לטענתו, היה זעמו על כך שבשנות ה-90 נעצר באשמת מעשה סדום נגד נער חסר-בית, ואף על פי שלא הוגש כתב אישום בגין עבירה זו, אמו "נאלצה לצפות בדעיכתו", כדבריו, לפני שמתה מהתקף לב קטלני. בשל כך הוא החליט לגרום ל-100 אמהות לבכות על בניהם, כפי שאמו נאלצה לבכות עליו לפני מותה. חלק מהנערים חסרי-הבית שהתארחו בביתו היו שותפים איתו להמסת ופיזור הגופות, ונעצרו גם כן.

### משפט
ב-30 בדצמבר 1999 הסגיר את עצמו אקבאל במשרדי עיתון מקומי, והצהיר כי נכנע במערכת העיתון משום שחשש כי השוטרים יהרגו אותו אם יסגיר את עצמו בתחנת המשטרה.

בתום המשפט נגזר על אקבאל גזר דין מוות. השופט שקבע את גזר הדין אמר "אתה תחנק למוות מול ההורים שאת ילדיהם הרגת, הגוף שלך ייחתך ל-100 חתיכות ויומס לחומצה, באותו אופן שבו הרגת את הילדים". עם זאת, שר הפנים הפקיסטני הבהיר כי אופן ההוצאה להורג אותו בחר השופט אינו חוקי על פי דיני זכויות האדם הבין־לאומיים, ועל כן אקבאל יוצא להורג בדרך המקובלת.

בלילה שלפני ביצוע גזר הדין, באוקטובר 2001, נמצא אקבאל תלוי בתאו, כשבמקביל נמצא תלוי בתאו נער נוסף שנחשב בסיוע לאקבאל במעשי הרצח. המשטרה טענה כי מדובר בהתאבדות, והוסיפה כי אקבאל ניסה להתאבד 12 פעמים בעת שהותו במעצר, אך על גופותיהם נמצאו סימני התעללות קשים.

## בתרבות
ב-28 בינואר 2022 היה אמור להעלות לאקרנים סרט פקיסטני בשם "ג'אוויד אקבאל: הסיפור שלא סופר על רוצח סדרתי", אך יום לפני הפצתו הוא נאסר להפצה על ידי ממשלת המחוז ומועצת הצנזורה המקומית. שחקנים מפורסמים מקומיים מחו נגד ההחלטה, והסרט אף נבחר להיות משודר בפסטיבל הסרטים הבין-לאומי בברלין.

## קישורים חיצוניים
*  ג'אוויד אקבאל בפודקאסט "בואי נדבר רצח", 7 באוגוסט 2022
* 

## הערות שוליים

קטגוריה:רוצחים סדרתיים פקיסטנים
קטגוריה:מתאבדים
קטגוריה:פקיסטנים שנולדו ב-1956
קטגוריה:פקיסטנים שנפטרו ב-2001
Bacilli

**Bacilli,** בעברית חיידקי מתג, היא מחלקה טקסונומית של חיידקים, המחלקה כוללת שתי סדרות: Bacillales וLactobacillales. הסדרה כוללת מספר חיידקים ידועים, ביניהם החיידק Bacillus anthracis שגורם לאנתרקס. כמעט כל החיידקים במחלקה הם חיידקים גראם-חיובים. 

## השם
השם *[[Bacillus]]*, באות רישית ואותיות נטויות, הוא השם של סוג ספציפי של חיידקים. השם Bacilli, באות רישית אך באותיות לא נטויות, הוא השם של קבוצה טקסונומית של חיידקים הכוללת שני סדרים, שאחד מהם מכיל את הסוג Bacillus. Bacillus בלי אות רישית ובאותיות נטויות, הוא לרוב השם לצורה של חיידקים ולא לסוג*.*

## קישורים חיצוניים

## הערות שוליים

קטגוריה:מיקרוביולוגיה
שעשועי כאילו

"**שעשועי כאילו**" הוא אלבום האולפן השני של הזמר הישראלי אלון אולארצ'יק. את האלבום הוציאה לאור בשנת 1987 חברת התקליטים הד ארצי בפורמט תקליט, ומאוחר יותר, בשנת 1992, בפורמט דיסק (מספר קטלוגי: BAN 15236 ו-BAN 16235, בהתאמה). מתוכו יצאו הסינגלים "בחור אנלוגי בעולם דיגיטלי", "הנה קיץ", "כל הליל אני בגנך", "תנסי בקיץ הבא" ו"שעשועי כאילו". האלבום לא הצליח לשחזר את הצלחתו של "אולארצ'יק" ורק סינגל אחד הגיע ל-25 השירים הפותחים של מצעד הפזמונים השבועי של רשת ג'.

את עטיפת האלבום עיצב אלדד זיו.

## רשימת רצועות

## קרדיטים
* מכונת תופים, כלי הקשה, בס, גיטרות, סינתיסייזרים ושירה: אלון אולארצ'יק
* קולות: גני תמיר ואופירה יוספי
* הפקת מיקס וייעוץ טכני: יזהר אשדות 
* עיצוב עטיפה: אלדד זיו

## הערות שוליים

קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי חברת הד ארצי
אד לאב

**אדוארד ה. לאב** (באנגלית: **Edward H. Love**; 24 במאי 1910 – 6 במאי 1996) היה אנימטור אמריקאי שעבד באולפנים שונים בתור הזהב של ההנפשה האמריקאית. הוא ידוע בזכות הנפשת הסרטים הקצרים של אולפני ההנפשה של וולט דיסני. לאב זכה בפרס הזהב בטקס Motion Pictures Screen Cartoonists Awards בשנת 1984.

## קריירה
לאב נולד ב-24 במאי 1910 בטרמונט, פנסילבניה. בשנת 1930, לאב הגיע ללוס אנג'לס ועקב ההשפעות מהשפל הגדול הוא החל לחפש עבודה בשנת 1931. הוא ראה מודעה המחפשת קרטוניסט לדיסני בעיתון המקומי. לאב התעניין, השתמש בספר טלפונים כדי למצוא אנימטור, ולמד איך להנפיש תוך ארבעה חודשים. מלבד כמה ציורים כילד, כל ניסיון ההנפשה שלו כלל רק את אותם ארבעה חודשי למידה. לאב נכנס למשרדו של וולט דיסני, ללא תיזמון מראש, והראה לו דגימת הנפשה בסטופ מושן של מיקי מאוס מנגן בכינור. וולט דיסני היה מרוצה ושכר אותו לעבוד בדיסני בתור אנימטור כבר באותו יום. לאב קיבל בתחילה 18 דולר לשבוע והנפיש את גופי ופלוטו בתדירות גבוהה יותר מאשר דמויות אחרות. דיסני נתנו לאנימטורים שלהם הרבה חופש בכך שנתנו להם את האפשרות אם הם רוצים להוסיף פריימים נוספים. לאב עבד עם ניהול האפקטים אבל לא עם אנימטורים אחרים. לאב עזב את האולפן לאחר שהשתתף בשביתת האנימטורים של דיסני בשנת 1941. באותה תקופה לאב הרוויח 50 דולר לשבוע.

לאב, יחד עם עובדי דיסני לשעבר אחרים, הוצעו משרות בסטודיו להנפשה של מטרו גולדווין מאייר. שם הוא עבד ביחידה של טקס אייברי עד 1946. ב-MGM, לאב היה מנפיש של עד 5,600 מתוך סך 8,800 הפריימים לסרט קצר, שהם בערך 4 מתוך 6 דקות של הנפשה. הוא ואנימטורים אחרים הוגבלו ל-480 פריימים בשבוע בלבד, מגבלה שאפשרה ל-MGM לספק פתיחות לאנימטורים חדשים. זה גם הגביל את האנימטורים הנוכחיים מלקבל שכר גבוה יותר, ללא קשר אם הם מייצרים יותר פריימים או לא. לאחר שהוא פוטר על ידי פרד קווימבי, לאב עבד בסטודיו וולטר לאנץ הפקות  שם התמקד בהנפשת וודי הנקר. עם זאת, ב-1948, מצב הסטודיו של לאנץ ירד במהירות מכיוון שללאנץ לא היה מימון לאולפן, מה שאילץ אותו לסגור אותו ב-1949. לאב לא חזר לאחר פתיחתו מחדש של האולפן.

## קריירה מאוחרת ומותו
לאב עזב את תעשיית ההנפשה בשנות ה-50, אך חזר לעבוד בהאנה-ברברה הפקות בשנת 1959 עבור תוכניות הטלוויזיה שלהם, כמו "יוגי דב", "משפחת קדמוני" ו"משפחת סילוני". הוא גם שימש כאנימטור עבור "DePatie-Freleng Enterprises" בשנות ה-60 וה-70. לאב המשיך לעבוד בתעשייה עד שנות ה-90, כשהוא שימש בעיקר כבמאי הנפשה.

לאב נפטר ב-6 במאי 1996 בולנסיה, קליפורניה בגיל 85.

## פילמוגרפיה
### סרטים קצרים

### סדרות טלוויזיה
* 1960 – משפחת קדמוני
* 1961 – יוגי דב
* 1969 – סקובי-דו, איפה אתה?
* 1981 – הדרדסים
* 1992 – הרפתקאותיו של סוניק הקיפוד (פרק פיילוט)

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:אנימטורים אמריקאים
קטגוריה:דיסני: אישים
קטגוריה:אמריקאים שנולדו ב-1910
קטגוריה:אמריקאים שנפטרו ב-1996
יחסי מזרח טימור – סין

ממוזער|שגרירות סין בדילי
**יחסי מזרח טימור–סין** הם יחסי החוץ בין מזרח טימור והרפובליקה העממית של סין.

## סקירה כללית
שתי המדינות כוננו יחסים דיפלומטיים בעקבות עצמאותה של מזרח טימור ב-20 במאי 2002. עם זאת, סין הקימה נציגות בדילי בשנת 2000, כשהייתה עדיין תחת ממשל האו"ם.

מאז עצמאותה של מזרח טימור, סין שילמה עבור בניית הארמון הנשיאותי בדילי, כמו גם משרד החוץ ומטה המגורים של צבא מזרח טימור.

בשנת 2003, בייג'ינג חתמה על הסכם עם קהילת המדינות הדוברות פורטוגזית, שמזרח טימור חברה בה, להגברת המסחר והפיתוח הכלכלי בין המדינות. בשנת 2006, הנשיא שננה גוסמאו כינה את סין "ידידה מהימנה" והתחייב בשם מזרח טימור למדיניות סין אחת"

ב-2014, פרסמו שתי המדינות הודעה משותפת המאשרת כי מזרח טימור הכירה בממשלת הרפובליקה העממית של סין כ"הממשלה החוקית היחידה המייצגת את סין כולה", כי טאיוואן היא "חלק בלתי מנוכר מהשטח הסיני", וכן כי מזרח טימור לא תקים "כל צורה של קשר רשמי או תנהל כל צורה של מגעים רשמיים" עם טאיוואן.

כאשר מזרח טימור הייתה תחת שלטון פורטוגזי, לטאיוואן, כ"הרפובליקה של סין", הייתה קונסוליה בדילי. עם זאת, כאשר חזית פרטילין הכריזה באופן חד צדדי על עצמאות השטח כרפובליקה הדמוקרטית של מזרח טימור, ב-28 בנובמבר 1975, הרפובליקה העממית של סין הייתה אחת המדינות הבודדות בעולם שהכירו במדינה החדשה.

לאחר הפלישה האינדונזית ב-7 בדצמבר 1975, סין, כחברה קבועה במועצת הביטחון של האו"ם, תמכה בהחלטה 384 של מועצת הביטחון של האו"ם המצרה על הפלישה, תוך שמירה על זכות השטח להגדרה עצמית וקריאה לאינדונזיה לסגת.

ישנו גם שיתוף פעולה צבאי מוגבר בין שתי המדינות, עם רכישת שתי ספינות סיור מסוג שאנגחאי ב-2008 מחברה סינית. סירות אלו היו אמורות להיות בתחילה מאוישות על ידי מלחים סינים, בעוד הסינים אימנו את הטימוראים לשמור על חופיהם. בנוסף, סין חתמה על חוזה המעניק 9 מיליון דולר לבניית מפקדה חדשה לצבא במזרח טימור.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מרכוס אדוארדס

**מרכוס אדוארדס** (באנגלית: **Marcus Edwards**; נולד ב-3 בדצמבר 1998 בלונדון שבאנגליה) הוא כדורגלן אנגלי המשחק בעמדת קשר הכנף בקבוצת ברנלי מהפרמייר ליג.

## קריירת מועדונים
אדוארדס נולד בלונדון שבאנגליה וגדל במחלקת הנוער של טוטנהאם הוטספר. ב-21 בספטמבר 2016 ערך את הופעתו היחידה בקבוצה הבוגרת של המועדון, בניצחון 0–5 על ג'ילינגהאם במסגרת הסיבוב השלישי של גביע הפוטבול ליג לעונת .

ב-15 בינואר 2018 הושאל אדוארדס לנוריץ' סיטי מהפוטבול ליג צ'מפיונשיפ. ב-30 במרץ ערך את הופעתו היחידה במדי המועדון, בהפסד 0–2 לפולהאם במסגרת המחזור ה-39 בליגה לעונת . ב-10 באפריל חזר לטוטנהאם הוטספר.

ב-30 באוגוסט 2018 הושאל אדוארדס למשך עונה אחת לאקסלסיור רוטרדם מליגת העל ההולנדית. ב-1 בספטמבר ערך את הופעת הבכורה שלו במועדון, כשנכנס כמחליף בהפסד 2–4 לדן האג במסגרת המחזור הרביעי בליגה לעונת . ב-18 בינואר 2019 הבקיע את שער הבכורה שלו במועדון, בהפסד 2–3 לוויטסה ארנהם במסגרת המחזור ה-18 בליגה. בסך הכל ערך אדוארדס 25 הופעות ליגה במהלך תקופת ההשאלה שלו במועדון, בהן הבקיע שני שערים.

ב-2 בספטמבר 2019 חתם אדוארס על חוזה לארבע עונות בוויטוריה דה גימארייש מליגת העל הפורטוגלית. הוא שיחק במועדון במשך שלוש עונות, בהן ערך 77 הופעות ליגה והבקיע 17 שערים.

ב-31 בינואר 2022 חתם אדוארדס בספורטינג ליסבון מליגת העל הפורטוגלית. ב-2 בפברואר ערך את הופעת הבכורה שלו במועדון, כשנכנס כמחליף בניצחון 1–4 על בלננסש במסגרת המחזור ה-20 בליגה לעונת . ב-9 במרץ ערך את הופעת הבכורה שלו בליגת האלופות, כשנכנס כמחליף בתיקו 0-0 נגד מנצ'סטר סיטי במסגרת שלב שמינית הגמר לעונת 2021/2022. ב-19 במרץ הבקיע את שער הבכורה שלו במועדון, בניצחון 1–3 על ויטוריה דה גימארייש במסגרת המחזור ה-27 בליגה. בחצי העונה הראשונה שלו במועדון ערך אדוארדס 12 הופעות ליגה, בהן הבקיע שלושה שערים. ב-7 בספטמבר הבקיע אדוארס את שער הבכורה שלו בליגת האלופות, בניצחון 0–3 על איינטרכט פרנקפורט במסגרת שלב הבתים לעונת 2022/2023.

ב-3 בפברואר 2025 הושאל אדוארדס לברנלי מהצ'מפיונשיפ עד לסיום העונה. ב-20 במאי לאחר שברנלי הבטיחה עלייה לפרמייר ליג הודיעה הקבוצה על החתמתו של אדוארדס על חוזה קבוע.

## תארים
;ספורטינג ליסבון 
* אליפות פורטוגל: 2023/2024

;נבחרת אנגליה עד גיל 19
* אליפות אירופה עד גיל 19 (1): 2017

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני נוריץ' סיטי
קטגוריה:כדורגלני אקסלסיור רוטרדם
קטגוריה:כדורגלני ויטוריה דה גימארייש
קטגוריה:כדורגלני ספורטינג ליסבון
קטגוריה:כדורגלני ברנלי
קטגוריה:אנגלים שנולדו ב-1998
יחסי גבון–הודו

[250px|ממוזער|[ראש ממשלת הודו נרנדרה מודי (מימין) נפגש עם נשיא גבון עלי בונגו בניו דלהי, 2015]]
**יחסי גבון–הודו** הם היחסים הבין-לאומיים הקיימים בין גבון להודו.

## היסטוריה
השר הבכיר להגנה הלאומית של גבון עלי בונגו ביקר בהודו בנובמבר 2007. הוא ביקר בהודו שוב באוקטובר 2015, הפעם כנשיא, כדי להשתתף בפסגת הפורום השלישית של הודו-אפריקה בניו דלהי. כמה שרים גבונים גם ביקרו בהודו. הביקור היחיד של פקיד ממשלתי הודי בגבון התרחש בספטמבר 2015, כאשר שר המדינה לפיתוח משאבי אנוש ושליח מיוחד של ראש הממשלה רם שנקר קתריה ביקר בליברוויל ונפגש עם הנשיא אונדימבה.

ורשה פאלאווי, עוזרת כלכלית של ראש שגרירות גבון בניו דלהי, ייצגה את המדינה בפורום הודו-אפריקה לחקלאות שאורגן על ידי FICCI, משרד החקלאות ומשרד המסחר והתעשייה בפברואר 2016. בפורום השתתפו גם שרת החקלאות ההודית ראדה מוהאן סינג ושרים בכירים מבוצואנה, סיישל, זמביה ומדינות אפריקאיות אחרות.

## יחסי סחר
הסחר הדו-צדדי בין גבון להודו הסתכם ב-142.45 מיליון דולר בשנים 2015–2016, ירידה חדה מ-835.73 מיליון דולר בתקציב הקודם. הודו ייצאה לגבון סחורות בשווי 36.82 מיליון דולר, וייבאה בשווי 105.63 מיליון דולר. הסחורות העיקריות שמייצאת הודו לגבון הן בשר ומוצרי בשר, תרופות, כותנה, ברזל ופלדה. הסחורות העיקריות המיובאות על ידי הודו מגבון הן עץ ומוצרי עץ, עפרות, סיגים ואפר.

ביוני 2010, כרתה בהארטי איירטל עסקה לרכישת פעילות הסלולר של זאין ב-15 מדינות באפריקה, כולל גבון, תמורת 8.97 מיליארד דולר, ברכישה השנייה בגודלה בהודו בחו"ל אחרי העסקה בשווי 13 מיליארד דולר של טאטה סטיל בקנייה של קורוס ב-2007. Bharti Airtel השלימה את הרכישה ב-8 ביוני 2010. Tata Chemicals הודיעה באפריל 2011 כי תשקיע 290 מיליון דולר כדי לרכוש 25.1% מהחברה הסינגפורית Olam International בפרויקט ייצור אוריאה הממוקם ליד עיירת הנמל פורט-ג'נטיל. טאטה הצהירה כי תייצא 25% מסך התוצרת של המפעל להודו. Oil India Ltd. (OIL), בשותפות עם אינדיאן אויל בע"מ, ביצעה חיפושי נפט בשאקטי בלוק, למברלה. OIL גילתה 44 מיליון חביות נפט באתר בשנת 2013.

חברות הודיות כמו Ramky Infrastructure Ltd ו-M3M India Limited זכו בחוזים לפיתוח מגזר התשתיות בגבון.

## סיוע חוץ
הודו סיפקה לגבון קו אשראי (LOC) בשווי 14.5 מיליון דולר במרץ 2007 לבניית 300 בתים ושירותים ב-Bikele ליד ליברוויל. LOC נוסף בשווי 67.19 מיליון דולר סופק לשדרוג מתקני השידור של גבון.

גבון הייתה בין 15 המדינות האפריקאיות הראשונות שבהן יישמה הודו את פרויקט הרשת האלקטרונית הפאן אפריקאית. קישוריות טל-חינוך, רפואה טלפונית וקישוריות VVIP הוקמו בליברוויל במסגרת הפרויקט. בוועידת הפורום הראשונה של הודו אפריקה בניו דלהי באפריל 2008, הודו הסכימה להקים מרכז הכשרה מקצועית בגבון כחלק מ"תוכנית פעולה" עם האיחוד האפריקאי.

אזרחי גבון זכאים למלגות במסגרת התוכנית ההודית לשיתוף פעולה טכני וכלכלי והמועצה ההודית ליחסי תרבות. כמה פקידים מגבון קיבלו גם תוכניות הכשרה במסגרת ה-AIFS.

## יחסי תרבות
שגריר גבון דזירה קומבה חנך את הפסטיבל העולמי הרביעי לעיתונות שנערך באולפני Marwah, Noida בפברואר 2016.

נכון לדצמבר 2016, התגוררו בגבון כ-100 הודים. הם עוסקים בעיקר בפרויקטי תשתית, מסחר, יצוא של עצים וגרוטאות מתכת.

## נציגויות דיפלומטיות
* גבון מחזיקה בהודו שגרירות בניו דלהי.
* הודו מיוצגת בגבון באמצעות שגרירות בקינשאסה, הרפובליקה הדמוקרטית של קונגו, ובנוסף מחזיקה קונסוליית כבוד בליברוויל.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הכוחות המזוינים המלכותיים של ברוניי

**הכוחות המזוינים המלכותיים של ברוניי** (במלאית: **Angkatan Bersenjata Diraja Brunei**, בקיצור: **ABDB**) הם הכוחות הצבאיים של ברוניי. הם מורכבים מכוחות היבשה המלכותיים של ברוניי, הצי המלכותי של ברוניי וחיל האוויר המלכותי של ברוניי.

ראש הכוחות המזוינים המלכותיים של ברוניי הוא המפקד העליון, תואר המוחזק על ידי הסולטאן של ברוניי. הכוחות מנוהלים תחת משרד ההגנה.

הכוחות המזוינים המלכותיים של ברוניי הוקמו ב-31 במאי 1961 בתמיכה בריטית, תאריך זה מצוין מדי שנה כיום הכוחות המזוינים.

## מבנה
### זרועות
#### כוחות היבשה המלכותיים של ברוניי
כוחות היבשה המלכותיים של ברוניי () הם בגודל חטיבה המורכבת משלושה גדודים וגדוד תמיכה. תפקידם של כוחות היבשה המלכותיים של ברוניי הוא לשמור על ביטחון ברוניי ולהגן על ריבונות המדינה. תחום האחריות העיקרי של כוחות היבשה הוא להתנגד לכל איום מתוך המדינה או מחוצה לה ולשמור על שלום וביטחון במדינה. כוחות היבשה המלכותיים של ברוניי הם הגדולים מבין הכוחות המזוינים.

#### חיל האוויר המלכותי של ברוניי
חיל האוויר המלכותי של ברוניי () הוא כוח קטן המבוסס בעיקר על מסוקים שתפקידו לתמוך בשאר הזרועות של הכוחות המזוינים ולהגן על המרחב האווירי של ברוניי. החיל הוקם בשנת 1965 ומורכב ממגוון מסוקים, כולל: 10 בל 212 ו-4 סיקורסקי S-70.

בנוסף יש לחיל האוויר כ-4 מטוסי אימון מסוג Pilatus PC-7 ומטוס תובלה IPTN CN-235. ב-7 באוקטובר 2014, ברוניי רכשה מטוס תובלה מסוג יחיד מסוג C-130J עם חלקי חילוף ותמיכה לוגיסטית תמורת 343 מיליון דולר.

#### הצי המלכותי של ברוניי
הצי המלכותי של ברוניי () הוא כוח ההגנה הימי של ברוניי. מדובר בכוח קטן אך מצויד היטב יחסית שאחריותו העיקרית היא לבצע משימות חיפוש והצלה ולהרתיע ולהגן על מימי ברוניי מפני תקיפות של כוחות ימיים.

## גיוס
רק אזרחי ברוניי ממוצא מלאי רשאים להתגייס לכוחות המזוינים המלכותיים של ברוניי. שירות צבאי אינו חובה לאף פלח באוכלוסייה, אין גיוס חובה. גם נשים וגם גברים משרתים בצבא.

## קישורים חיצוניים

* 

קטגוריה:ברוניי: צבא וביטחון
תגיד לי מה אתה מרגיש

"**תגיד לי מה אתה מרגיש**" הוא אלבום האולפן השלישי של הזמר הישראלי אלון אולארצ'יק. את האלבום הוציאה לאור בשנת 1993 חברת התקליטים NMC. הוא פורסם בפורמט תקליטור בלבד (מספר קטלוגי: NMC 20051-2). הסינגלים שנכללו באלבום הם "אבק זמרים", "יום ללא מילים", "דבורה", "בן בסט", "כל דבר קט", "החיים קשים" ו"תגיד לי מה אתה מרגיש".

## רשימת רצועות

## משתתפים
"יהיה יהיה"

עיבוד: אלון אולארצ'יק ויזהר אשדות

תופים: אשר פדי / בס: אבי יפרח / גיטרות וגיטרה סינתי: ברק חנוך / גיטרה נוספת: אלון אולארצ'יק / קולות: יזהר אשדות ואלון אולארצ'יק

"כל דבר קט"

עיבוד: אלון אולארצ'יק

תופים: אשר פדי / בס: אבי יפרח / גיטרות וגיטרה סינתיסייזר: ברק חנוך / גיטרה נוספת: אלון אולארצ'יק / קולות: אתי אנקרי

"בן בסט"

עיבוד: אלון אולארצ'יק

תופים: אשר פדי / בס: אבי יפרח / גיטרות וקלידים: אלון אולארצ'יק / שירה: מיטל טרבלסי, חיים אוחנה, סמי לזמי וחיים אוליאל ("להקת שפתיים")

"החיים קשים"

עיבוד: אלון אולארצ'יק

תופים: אשר פדי / בס: אבי יפרח / גיטרות וקלידים: אלון אולארצ'יק

"ניו יורק"

עיבוד: אלון אולארצ'יק ויזהר אשדות

תופים: אשר פדי / בס: אבי יפרח / סינתיסייזר גיטרה: ברק חנוך / פסנתר וקלידים: אלון אולארצ'יק

"תגיד לי מה אתה מרגיש"

עיבוד: אלון אולארצ'יק ויזהר אשדות

תופים: אשר פדי / בס: אבי יפרח / גיטרות וקלידים: אלון אולארצ'יק

"יום ללא מילים"

*עיבוד : אלון אולארצ'יק, יזהר אשדות, אשר פדי, ברק חנוך ואבי יפרח*

*תופים : אשר פדי / בס : אבי יפרח / גיטרות וגיטרה סינתי : ברק חנוך / גיטרה נוספת וקלידים: אלון אולארצ'יק*

"דבורה"

עיבוד: אלון אולארצ'יק ויזהר אשדות

תופים: אשר פדי / בס: אבי יפרח / גיטרות, פסנתר וקלידים: אלון אולארצ'יק

"אני רוצה בפנים"

עיבוד: אלון אולארצ'יק

תופים: אשר פדי / בס, פסנתר וקלידים: אלון אולארצ'יק / גיטרה: ברק חנוך

"נומה ילדי"

עיבוד: אלון אולארצ'יק ויזהר אשדות

תופים: אשר פדי / בס: אבי יפרח / גיטרות וגיטרה סינתיסייזר: ברק חנוך / גיטרות נוספות, פסנתר וקלידים: אלון אולארצ'יק

"אבק זמרים"

עיבוד: אלון אולארצ'יק ויזהר אשדות

תופים: אשר פדי / בס: אבי יפרח / גיטרות וגיטרה סינתיסייזר: ברק חנוך / פסנתר וקלידים: אלון אולארצ'יק

הפקה מוזיקלית: יזהר אשדות

## הערות שוליים

## קישורים חיצוניים

קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומים שהופקו על ידי יזהר אשדות
קטגוריה:אלבומי חברת NMC יונייטד אנטרטיינמנט
החיים קשים

**החיים קשים** הוא סינגל שהוקלט על ידי הזמר הישראלי אלון אולארצ'יק. את השיר הוציאה לאור בשנת 1993 חברת התקליטים NMC, והוא נכלל כרצועה הרביעית באלבום האולפן השלישי של הזמר, "תגיד לי מה אתה מרגיש".

## על השיר
השיר נכתב, הולחן והופק על ידי אולארצ'יק. הוא הוצג כמועמד לכניסה למצעד הפזמונים השבועי של רשת ג' ב-16 במאי 1993. בשבוע לאחר מכן דורג במקום ה-19 (הכניסה הגבוהה ביותר למצעד באותו השבוע). ב-6 ביוני עלה למקום ה-12 – המיקום הגבוה ביותר אליו הגיע. ב-11 ביולי, לאחר שבעה שבועות צעידה, יצא מהדירוג השבועי. במצעד הפזמונים של שנת ה'תשנ"ג דורג במקום ה-40.

## מיקומי שיא

## הערות שוליים

קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:סינגלים בהוצאת NMC יונייטד אנטרטיינמנט
The The

**דה דה** (באנגלית: **The The**, בתרגום לעברית: ה"א הידיעה ה"א הידיעה) היא להקת סינת'פופ וגל חדש אנגלית שפעלה בעיקר בשנות השמונים והתשעים של המאה ה-20. הלהקה היא למעשה הרכבו של הזמר-יוצר הלונדוני מאט ג'ונסון, חברה הקבוע היחיד של הלהקה והכותב של רוב שיריה – בלהקה היו חברים סך הכל 17 נגנים שונים לאורך השנים, לא כולל מוזיקאים שעשו עם ג'ונסון שיתופי פעולה באלבומיו השונים.

## היסטוריה
ג'ונסון הקים את דה דה ב-1979, וחיפש שותפים ללהקתו ב-NME. ג'ונסון הוציא את אלבומו הראשון ב-1982, אולם אלבומה הרשמי הראשון של הלהקה, Soul Mining, יצא רק ב-1983.

אלבומה השני של הלהקה, Infected, יצא ב-1986 ובעל התייחסויות פוליטיות לשלטון תאצ'ר, ביקורת על מעורבות ארצות הברית במזרח התיכון, וכן שירים עם משמעויות פסיכולוגיות. באלבום זה השתתפה גם הזמרת ננה צ'רי בדואט עם ג'ונסון בשיר "Slow Train to Dawn". לאלבום זה לווה סרט של סדרת קליפים לשירים שבוימו בידי טים פופ, שצולם בפרו, בוליביה, ניו יורק ולונדון.

ב-1989 יצא אלבומה השלישי של הלהקה, שבו ניגן גיטריסט הסמית'ס לשעבר ג'וני מאר, והשתתפה בו הזמרת שינייד או'קונור בשיר "Kingdom of Rain". מאר השתתף גם באלבומה הרביעי והידוע ביותר של הלהקה, Dusk, שיצא ב-1993 ומכיל שירים רבים שהפכו ללהיטים כגון "Love Is Stronger Than Death" ו-"Slow Emotion Replay".

אלבומה החמישי של הלהקה שיצא ב-1993, Solitude, כולל בעיקרו גרסאות חדשות לשירים קודמים של הלהקה. ב-1995 יצא אלבומה השישי של הלהקה, Hanky Panky, אלבום כיסויים לשיריו של האנק ויליאמס האמריקאי. ב-2000 יצא אלבומה השביעי של הלהקה, NakedSelf.

בסוף שנת 2000 הלהקה תכננה להגיע להופעות בישראל, אולם ההופעות בוטלו עקב המצב הביטחוני.

בספטמבר 2017, מאט ג'ונסון הודיע שהלהקה תחזור למסע הופעות. מסע ההופעות נפתח בשלוש הופעות בלונדון ביוני 2018 – הופעותיה הראשונות של דה דה מזה 16 שנה – והמשיך להופעות נוספות בארצות הברית ובריטניה ונגמר באוסטרליה באוקטובר אותה השנה. ב-2024 הלהקה חזרה למסע הופעות נוסף לכבוד צאת האלבום הראשון של הלהקה מאז שנת 2000, Ensoulment.

## דיסקוגרפיה
* Soul Mining - 1983
* Infected - 1986
* Mind Bomb - 1989
* Dusk - 1993
* Solitude - 1993
*Hanky Panky - 1995
*NakedSelf - 2000
*2024 - Ensoulment

## ראו גם
* הסמית'ס

## קישורים חיצוניים
* 
* 
* ספיישל The The, נעמי שלו, 88FM, ה-29 בינואר 2023.
* 

## הערות שוליים

קטגוריה:להקות בריטיות
קטגוריה:להקות גל חדש
קטגוריה:להקות שהוקמו בשנת 1979
בן בסט (שיר)

[ממוזער|הכתובת פעמונית 9 ב[יפו ד']]
"**בן בסט**" הוא סינגל שהוקלט על ידי הזמר הישראלי אלון אולארצ'יק בהשתתפות להקת שפתיים ומיטל טרבלסי. את השיר הוציאה לאור בשנת 1993 חברת התקליטים NMC, והוא נכלל כרצועה השלישית באלבום האולפן השלישי של אולארצ'יק, "תגיד לי מה אתה מרגיש".

## כתיבה והשמעה
את השיר כתב, הלחין והפיק אולארצ'יק. השיר מתאר מפגש רומנטי בין גבר לבין ירדנה המתגוררת ברחוב הפעמונים תשע ביפו. השיר מתאר את השלבים הראשונים של המפגש בין זוג האוהבים, ורומז להמשכו של המפגש במילות הסיום: "רגע, רגע, רגע כדי להימנע מפגע / לא לשכוח כובע שיגן ולא משמש". על כתיבת השיר סיפר אולארצ'יק:

השיר מורכב משבעה בתים בני שורה אחת כל אחד, שאחריהם שני בתים בני שתי שורות כל אחד. לאחר כל בית מושמע הפזמון החוזר, הכולל את השם "בן בסט" ארבע פעמים. בביצוע השיר מושמע כל בית שלו פעמיים, תחילה בפי אולארצ'יק ואחר כך בפי להקת "שפתיים". כך גם הפזמון החוזר.

השיר הוצג כמועמד לכניסה למצעד הפזמונים השבועי של רשת ג' ב-6 ביוני 1993. בשבוע לאחר מכן דורג במקום ה-12 (הכניסה הגבוהה לשבוע). ב-27 ביוני עלה למקום הרביעי – המיקום הגבוה ביותר אליו הגיע. ב-15 באוגוסט, לאחר תשעה שבועות צעידה, יצא מהמצעד השבועי. במצעד הפזמונים של שנת ה'תשנ"ג דורג במקום ה-34.

## מיקומי שיא

## קישורים חיצוניים

* מילות השיר "בן בסט", באתר Tab4U

## הערות שוליים

קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:שירים על מקומות
קטגוריה:שירים על רחובות
קטגוריה:סינגלים בהוצאת NMC יונייטד אנטרטיינמנט
כולם כולם

**כולם כולם** הוא סינגל שהוקלט על ידי הזמר הישראלי אלון אולארצ'יק בהשתתפות הזמר הישראלי־קפריסאי טריפונס. את השיר הוציאה לאור בשנת 1986 חברת התקליטים CBS כסינגל שלא מתוך אלבום אולפן.

## על השיר
את השיר כתב, הלחין והפיק אולארצ'יק לכבוד סיבוב ההופעות של טריפונס בישראל בחודש מרץ 1988. לצד "סקפאו מקוס" ו"סימבוניה" נמנה "כולם כולם" עם השירים החדשים שהופקו לכבוד כך. הוא הוצג כמועמד לכניסה למצעד הפזמונים השבועי של רשת ג' ב-1 באפריל 1986. בשבוע לאחר מכן דורג במקום ה-22. ב-6 במאי עלה למקום השביעי – המיקום הגבוה ביותר אליו הגיע. ב-3 ביוני יצא מהדירוג השבועי לאחר שצעד בו במשך שישה שבועות רצופים.

## מיקומי שיא

## הערות שוליים

קטגוריה:שירי אלון אולארצ'יק
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שהולחנו על ידי אלון אולארצ'יק
קטגוריה:שירים שהופקו על ידי אלון אולארצ'יק
קטגוריה:סינגלים בהוצאת NMC יונייטד אנטרטיינמנט